Come as You Are
„Come as You Are“ Amerikada tuzilgan Nirvana granj guruhi ijro etgan qoʻshiqdir. 1992-yilning martida guruhning Nevermind nomli ikkinchi studiyaviy albomining ikkinchi singli sifatida chiqarilgan. Qoʻshiq matni guruh solisti Kurt Cobain tomonidan yozilgan. Tarona Billboard Hot 100 chartida 32-pogʻonagacha, UK Singles Chart chartida esa 9-pogʻonagacha koʻtarilgan. Shuningdek, qoʻshiq sakkiz mamlakat chartlarida yuqori oʻntalik, oʻn bir mamlakat chartlarida esa yuqori qirqtalik safidan oʻrin egallagan. Qoʻshiq Rolling Stone jurnali tuzgan „Tarixdagi 500 eng buyuk qoʻshiq“ (inglizcha: Top 500 Best Songs of All Time) roʻyxatida 445-oʻrinni egallagan. „Come as You Are“ qoʻshigʻi uchun klip ham suratga olingan boʻlib, unga Kevin Kerslake rejissorlik qilgan.